《留别葛汝州》
宋代·陈与义

平生师友尘莫数，两眼偏明向公许。
一时盛德人中骥，四海名名地上虎。
东序阶墀再靴板，西州杖屦三寒暑。
我方庶兄汤惠休，公乃小儿杨德祖。
未颁还朝尺一诏，不愧专城丈二组。
为公剩买银管笔，容我时亲玉柄麈。
近蒙五字落珠玑，如服一丸生翅羽。
别离真成惜夜烛，感叹更值歌朝雨。
行看入侍玉皇案，与进不待金刚杵。
劝公慎勿学孔光，荐士何妨似张禹。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。